《次张菊存韵送翁舜咨归金陵》
元代·龚璛

知音我亦恨钟期，闻士谁曾得赵咨。北海疑乾荐祢墨，东都不赵适吴诗。

三秋菊酒同行乐，一路家山各坐驰。江国相逢送萧瑟，病身无赖倚筇枝。

作者简介：璛字子敬，宋司农卿潗之子，自高邮再徙平江，家焉。宋亡，例遣北上，潗行至莘县，不食卒，璛悲不自胜，叹曰：国亡家破，吾兄弟不能力振门户，独不可为儒以自奋邪！与其弟理刻苦于学。戴帅初、仇仁近、胡汲仲皆与为忘年交，声誉籍甚。人称曰「两龚」，以比汉「两龚」云。